Pri ženskah okoli 30. leta pridejo na vrsto posegi za ohranjanje mladostnega videza. V tem starostnem obdobju se namreč začnejo pojavljati prve gubice na čelu in ob očeh, priča smo prvemu izgubljanju volumna ter pojavu občutka utrujenega, žalostnega ali jeznega videza obraza. To je optimalni čas za začetek s posegi ohranjanja mladostnega videza, saj gubice in volumske spremembe obraza še niso pretirano izražene in se dajo v večini primerov omiliti z minimalnimi posegi. Z rednimi posegi si želimo, da obraz ohranja zadovoljen in sijoč videz še naprej.